cyanic-selkie/wikianc huggingface dataset:
வாகா
2014 தற்கொலைத் தாக்குதல்
நவம்பர் 2, 2014 அன்று வாகா எல்லைப்பகுதியின் பாக்கித்தான் புறத்தில் நிகழ்த்தப்பட்ட தற்கொலைத் தாக்குதல் ஒன்றால் 60க்கும் மேற்பட்ட மக்கள் உயிரிழந்தனர்; 110க்கும் கூடுதலானவர்கள் காயமுற்றனர். மாலையில் வாகா எல்லைச் சடங்கு முடிந்த பின்னர் குண்டு வெடித்தது. பாக்கித்தானின் ஜுன்டால்லா என்ற தடைசெய்யப்பட்ட அமைப்பு இந்த தற்கொலைத் தாக்குதலுக்குப் பொறுப்பேற்றது. இதே அமைப்பு முந்தைய செப்டம்பரில் பெஷாவர் நகரில் கிறித்தவ தேவாலயமொன்றில் நிகழ்த்திய தாக்குதலில் 78 கிறித்தவர்கள் மாண்டனர்.
வெளி இணைப்புகள்
பகுப்பு:அம்ரித்சர் பகுப்பு:இலாகூர்
இரீத்தா சவுத்ரி
இரீத்தா சவுத்ரி (Rita Chowdhury) 1960 ஆகஸ்ட் 17 அன்று பிறந்த இவர் ஒரு இந்திய கவிஞரும், புதின ஆசிரியரும் மற்றும் அசாமி இலக்கிய உலகில் சாகித்ய அகாடமி விருது பெற்றவரும் ஆவார். இவர் 2001 முதல் அசாமின் குவகாத்தி, காட்டன் கல்லூரியில் இணை பேராசிரியராக அரசியல் அறிவியல் துறையில் பணியாற்றி வருகிறார். அதற்கு முன்னர், சவுத்ரி 1991 முதல் 1996 வரை விரிவுரையாளராகவும், 1996 முதல் 2001 வரை அதே கல்லூரியில் மூத்த விரிவுரையாளராகவும் பணியாற்றினார். 1989 முதல் 1991 வரை கர்பி அங்லாங்கின் திபு அரசு கல்லூரியில் அரசியல் அறிவியல் விரிவுரையாளராக தனது கற்பித்தல் வாழ்க்கையைத் தொடங்கினார். இவர் தற்போது இந்தியாவின் தேசிய புத்தக அறக்கட்டளையின் இயக்குநராக உள்ளார். இவர் அமைச்சர் சந்திர மோகன் பதோவரியின் மனைவியும் ஆவார்.
இலக்கிய வாழ்க்கை
முனைவர் சவுத்ரியின் முதல் புதினம் 1981 இல் அபிரதா ஜாத்ரா (ஆங்கிலம்: இடைவிடாத பயணம்) என்பதாகும். இது சமகால அசாமிய நிலைமை குறித்து அசாமிய இலக்கிய மன்றம் நடத்திய போட்டியில் முதல் பரிசை வென்றது. அசாம் இயக்கத்தின் போது இவர் மறைந்து வாழ வேண்டியிருந்தபோது இந்த புதினத்தை எழுதினார்.
'அபிரதா ஜாத்ரா'வுக்குப் பிறகு, சவுத்ரி 1988 ஆம் ஆண்டில் தீர்த்தபூமி (சன்னதி), 1993 ல் மகா ஜிபனார் ஆதர்சிலா (சிறந்த வாழ்க்கையின் அடித்தளக் கல்), 1996 இல் நயனா தாராலி சுஜாதா, 1996 இல் போபியா தோரார் சாது (ஒரு நட்சத்திரத்தின் கதை), 1999 இல் ராக்-மல்கோஷ், 1999 இல் ஜலா-பத்மா (நீர்-தாமரை), 2003 இல் கிரிதோய் நிருபாய் (உதவியற்ற இதயம்), 2005 இல் தியோ லாங்குய் (தெய்வீக வாள்), 2010 இல் மாகம் மற்றும் மாயாபிரிட்டா (வட்டம்) போன்றவை. இவரது ஒவ்வொரு புதினமும் சமூகத்தின் சில குறிப்பிடத்தக்க அம்சங்களின் சித்தரிப்பு ஆகும்.
2008 ஆம் ஆண்டில் அசாமின் பழங்குடியினரை அடிப்படையாகக் கொண்ட தியோ லாங்குய் என்ற புதினத்திற்காக சாகித்ய அகாதமி விருதைப் பெற்றார். ஓரளவு வரலாறு மற்றும் பெரும்பாலும் புராணக்கதைகள், இந்த புதினத்தின் கதைக்களம் பாரம்பரியத்திலிருந்து புறப்படுவதாக எளிதில் வரையறுக்கக்கூடிய வகையில் கட்டமைக்கப்பட்டுள்ளது. இருப்பினும் மரபுகளும் யதார்த்தமும் முழுமையான முழுமையுடன் ஒன்றிணைகின்றன. இவரது இலக்கிய வாழ்க்கையில் ஒரு மைல்கல் படைப்பான மக்காம், என்பது சைனாடவுன் டேஸ் என்ற தலைப்பில் ஆங்கிலத்தில் மொழி பெயர்க்கப்பட்டுள்ளது .
சவுத்ரியின் புனைகதை வாழ்க்கையின் யதார்த்தத்தையும் சமூகத்தையும் பிரதிபலிக்கிறது. சில நேரங்களில் அது சமகாலமானது. சில சமயங்களில் அது வரலாற்று ரீதியானது. இவரது சில புதினங்களில் பெண்ணியத்தின் ஒரு அடிநாதம் உள்ளது. இவரது புதினங்களில் பெரும்பாலானவை ஆராய்ச்சி அடிப்படையிலானவை. 2001 முதல் 2002 வரை குவகாத்தியிலிருந்து வெளியிடப்பட்ட மாதாந்திர இலக்கிய இதழான அதர்க்சிலாவின் நிறுவனர் ஆசிரியராக இருந்தார்.
ஆரம்ப நாட்களில்
புகழ்பெற்ற எழுத்தாளர் மறைந்த பிராஜா நந்தா சவுத்ரி மற்றும் சமூக சேவகர் சிறி மோலினா சவுத்ரி ஆகியோரின் மகளான, இரீத்தா சவுத்ரி அருணாச்சல பிரதேசத்தின் திரப் மாவட்டத்தில் உள்ள நம்போங்கில் பிறந்தார். இவர் மேல்நிலையை ஆஃப்லாங் எல்பி பள்ளியிலும், மார்கெரிட்டா பொது மேல்நிலைப்பள்ளியில் உயர்நிலைப் பள்ளியிலும் தனது பள்ளிப் படிப்பைச் முடித்தார். 1982 ஆம் ஆண்டில் குவகாத்தி பல்கலைக்கழகத்தின் கீழ் காட்டன் கல்லூரியில் அரசியல் அறிவியலில் இளங்கலை பட்டம் பெற்றார். இவர் எல்.எல்.பி (1990) மற்றும் பி.எச்.டி உடன் குவகாத்தி பல்கலைக்கழகத்தில் அரசியல் அறிவியல் மற்றும் அசாமியில் இரட்டை முதுகலைப் பட்டம் ஆகியவற்றை முடித்தார்.
குடும்ப வாழ்க்கை
இவர் சந்திர மோகன் பதோவர் என்பவரை மணந்தார். இவரது கணவர் அசாமின் போக்குவரத்து மற்றும் தொழில்துறை அமைச்சராக உள்ளார். இவருக்கு ஒரு மகனும் ஒரு மகளும் உள்ளனர்.
வெளி இணைப்புகள்
பகுப்பு:வாழும் நபர்கள் பகுப்பு:1960 பிறப்புகள் பகுப்பு:சாகித்திய அகாதமி விருதுகள் பகுப்பு:இந்திய எழுத்தாளர்கள் பகுப்பு:சாகித்திய அகாதமி விருதுகள் பகுப்பு:இந்திய எழுத்தாளர்கள்
நாடுகளின் அரண்மனை
பலைஸ் தெ நேசியோன்சு  (பிரெஞ்சு: Palais des Nations, Palace of Nations, தமிழ்:நாடுகளின் அரண்மனை) உலக நாடுகள் சங்கத்தின் தலைமையகமாக 1929ஆம் ஆண்டுக்கும் 1936ஆம் ஆண்டுக்கும் இடையில் சுவிட்சர்லாந்தின் ஜெனீவா நகரில் கட்டப்பட்டது. 1946ஆம் ஆண்டு இதற்கான ஒப்பந்தத்தை ஐ.நா பொதுச்செயலர் சுவிட்சர்லாந்து அரசுடன் கையொப்பமிட்டபின் ஐக்கிய நாடுகளின் அலுவலகமாக செயற்பட்டு வருகிறது. இங்கு ஐ.நாவின் அலுவலகம் இயங்கினாலும் சுவிட்சர்லாந்து 2002ஆம் ஆண்டிலேயே ஐ.நாவின் உறுப்பினராக இணைந்தது குறிப்பிடத்தக்கது.
வரலாறு
1920களில் இந்தக் கட்டிட வளாகத்தை வடிவமைக்க ஓர் போட்டி நடத்தப்பட்டது. 377 போட்டி ஆக்கங்களிலிருந்து இறுதி வடிவமைப்பைத் தேர்ந்தெடுக்க கட்டிட வடிவமைப்பாளர்கள் அடங்கிய நடுவர் குழுவொன்று அமைக்கப்பட்டது. இருப்பினும் இவர்களால் வெற்றியாளரை தீர்மானிக்க இயலவில்லை; முடிவில் சிறந்த வடிவமைப்புகளை வழங்கிய ஐந்து வடிவமைப்பாளர்களைத் (கார்லோ பிரோக்கி, யூலியன் பிளெகென்ஹைமர், கமில் லெஃபெவ்ர், ஆன்ரீ பால் நெநோட், யோசஃப் வேகோ) தேர்ந்தெடுத்து அவர்கள் ஒன்றிணைந்து இறுதி வடிவமைப்பை வடிக்குமாறு தீர்வு வழங்கினர்.
ஐக்கிய நாடுகள் கட்டுப்பாட்டில் வந்தபிறகு இரு விரிவாக்கங்கள் நடந்துள்ளன. 1950களில் "K" கட்டடத்திற்கு மூன்று தளங்கள் சேர்க்கப்பட்டன மற்றும் உலக சுகாதார அமைப்பிற்கு தற்காலிகமாக இடமளிக்க "D" கட்டடம் கட்டப்பட்டது. "E" கட்டடம் அல்லது "புதுக்" கட்டடம் 1973ஆம் ஆண்டில் கலந்தாய்வு அரங்கங்களுடன் முடிக்கப்பட்டது. இவற்றுடன் கட்டட வளாகம் 2800 அலுவலகங்களுடன் 34 மாநாட்டரங்குகளுடன் 600 மீ நீளத்துடன் உள்ளது.
விவரணம்
இந்த அரண்மனை ஆரியானா பூங்காவில் அமைந்துள்ளது. இந்தப் பூங்காவினை ஜெனீவா நகருக்கு 1890இல் கொடையளித்த குஸ்தவ் டெ ரெவில்லியோடு டெ ரீவ் மூன்று நிபந்தனைகளை விதித்திருந்தார்: பூங்கா எப்போதும் பொதுமக்களுக்கு அணுக்கமாக இருக்க வேண்டும்; தான் இந்தப் பூங்காவிலேயே அடக்கம் செய்யப்பட்ட வேண்டும்; பூங்காவெளியில் மயில்கள் எந்நேரமும் சுதந்தரமாக உலாவ வேண்டும். இவை இன்றளவும் கடைபிடிக்கப்பட்டு வருகிறது. இந்தப் பூங்காவில் 1668ஆம் ஆண்டு சுவிசு கட்டிடம் (chalet) உள்ளது.
உலக நாடுகள் சங்கக் கட்டடத்தின் அடித்தளத்தில் உலக நாடுகள் சங்க உறுப்பினர் நாடுகளின் பட்டியல் அடங்கிய ஆவணம், சங்க அரசியலமைப்பு ஆவணம், பத்தாவது அவையில் பங்கேற்ற நாடுகளின் நாணயங்களின் மாதிரிகள் அடங்கிய காலப்பேழை புதைக்கப்பட்டுள்ளது.
மேற்கோள்கள்
பகுப்பு:1929 கட்டிடக்கலை பகுப்பு:ஐக்கிய நாடுகள் கட்டிடங்கள் பகுப்பு:ஜெனீவா
கொசு உள்ளான்
கொசு உள்ளான் (Little Stint) என்பது கரைப்பறவைகள் (shore birds or waders) வகையைச் சார்ந்த ஒரு சிறிய பறவை. இது ஆர்க்டிக் ஐரோப்பா மற்றும் ஆசியாவில் இனப்பெருக்கம் செய்கிறது. இது குளிர்காலத்தில் நீண்ட தொலைவு தெற்கே ஆப்பிரிக்கா மற்றும் தெற்காசியாவிற்கு வலசை போகிறது. இது எப்போதாவது வட அமெரிக்காவிற்கும் ஆத்திரேலியாவிற்கும் அலைந்து திரிந்து வருகிறது.
விளக்கம்
இது அளவில் காடையைவிட அளவில் சிறியது. இது சிறிய, கூரான, கருமை நிற அலகு, நடுத்தரமான நீளங்கொண்ட கருங்கால்களையும் உடையது; வேகமாக இயங்கக்கூடியது. இனப்பெருக்கம் செய்யும் முதிர்ந்த பறவைகளின் நெஞ்சில் ஒரு ஆரஞ்சு சாயமும், வெள்ளை தொண்டையும், முதுகில் வலுவான வெள்ளை V அடையாளமும் இருக்கும். குளிர்காலத்தில் வலசை போகும் இவற்றின் உடலின் மேற்பகுதி சாம்பல் பழுப்பாகக் கறைகளும் புள்ளிகளும் கொண்டதாயும் அடிப்பாகம் தூய வெண்மையாகவும் இருக்கும்.
நடத்தை
இந்தப் பறவை மற்ற கடற்கரை சார்ந்த பறவைகளோடு சிறு கூட்டமாகவும், அபூர்வமாக நூறு வரையான பெருங் கூட்டமாகவும் சேர்ந்து திரியும். இரை தேடும்போது பிரிந்து செல்லும் இவை ஓய்வாக இருக்கும்போது மீண்டும் ஒன்று சேர்ந்துவிடும். எப்போதும் அங்கும் இங்கும் தாவித் தாவி ஓடி அலைந்தபடி இருக்கும். அச்சுறுத்தலுக்கு உள்ளானால் எல்லா பறவைகளும் சொல்லிவைத்தாற்போல அப்படி இப்படி என திரும்பி இறக்கையில் உள்ள வெள்ளைநிறம் பளிச்சிடப் பறந்து சென்று வெகு தொலைவில் தரை இறங்கும்.
இனப்பெருக்கம்
இந்த பறவை வெற்று நிலத்தில் ஒரு குழிவான இடத்தில் கூடும். அதில் 3-5 முட்டைகளை இடுகிறது. ஒரு ஆண் பறவை பல துணைகளைக் கொண்டிருக்கும். மேலும் ஆணும் பெண்ணும் தனித்தனியாக அடைகாக்கும்.
உணவு
இவை நத்தைகள், நண்டுகள், கடற்கரையில் காணப்படும் புழு பூச்சிகள், தாவர விதைகள் போன்றவற்றை உணவாகக் கொள்ளும்.
மேற்கோள்கள்
பகுப்பு:ஐரோப்பியப் பறவைகள் பகுப்பு:கரைப்பறவைகள் பகுப்பு:வலசை போகும் பறவைகள் பகுப்பு:உள்ளான்கள்
ஜார்ஜ் புஷ்
ஜார்ஜ் புஷ் என்னும் பெயரில் இரண்டு அமெரிக்க குடியரசுத் தலைவர்கள் உள்ளனர்:
யு டான்
யு டான் (யூன் 29, 1965; பெய்சிங், சீனா) சீன பெய்சிங் ரோர்மல் பல்கலைக்கழகப் பேராசிரியர். இவர் கலைத்துறை, திரைப்பட தொலைக்காட்சி ஊடகங்கள் ஆகிய துறைகளில் முக்கிய பொறுப்பில் இருக்கிறார். இவர் சீன செவ்வியல் இலக்கியத்துறையில் முதுநிலை பட்டம் பெற்றவர்.
எளிய முறையில் சிறுகதைகள் மூலம் இவர் சீனாவின் செவ்வியல் கன்பூசியசு மற்றும் Zhuangzi ஆகியோர்களின் ஆக்கங்களை மீளறிமுகம் செய்வதற்காக இவர் பரவலாக அறியப்படுகிறார்.
பகுப்பு:சீன இலக்கியத்துறையினர் பகுப்பு:1965 பிறப்புகள் பகுப்பு:வாழும் நபர்கள்
இஸ்லாமியர் இதயக்குரல் (சிற்றிதழ்)
இஸ்லாமியர் இதயக்குரல் 1985ம் ஆண்டில் தென்காசியிலிருந்து மாதமிரு முறை வெளிவந்த ஓர் இதழாகும்.
பணிக்கூற்று
தமிழ்நாடு இஸ்லாமியர் பேரவையின் அரசியல் சார்பற்ற கொள்கை விளக்க ஏடு
உள்ளடக்கம்
இது இசுலாமிய பேரவையின் கொள்கை விளக்க இதழ் என்றடிப்படையில் பேரவைச் செய்திகளுக்கு முக்கியத்துவம் கொடுத்திருந்தது. அத்துடன், இசுலாமிய அடிப்படையில் அமைந்த கட்டுரைகள், செய்திகள், இசுலாமிய உலக செய்தி விமர்சனங்கள் என்பனவும் இதில் உள்வாங்கப்பட்டிருந்தன. பகுப்பு:இந்தியத் தமிழ் இதழ்கள்
டக்ளஸ் கொலர்ட்
டக்ளஸ் கொலர்ட் (Douglas Collard , பிறப்பு: செப்டம்பர் 26 1952), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1975-1989 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டக்ளஸ் கொலர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1952 பிறப்புகள் பகுப்பு:வாழும் நபர்கள்
தென்குடித்திட்டை வசிட்டேசுவரர் கோயில்
தென்குடித்திட்டை வசிட்டேசுவரர் கோயில் திருநாவுக்கரசர், திருஞானசம்பந்தர் ஆகியோரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவாலயமாகும். இச்சிவாலயத்தின் மூலவர் வசிஷ்டேஸ்வரர், தாயார் உலகநாயகியம்மை.
இத்தலத்தில் சிவலிங்கத்தினை வசிட்ட மாமுனிவர் வழிபட்ட காரணத்தினால் மூலவர் விசிஷ்டேஸ்வரர் என்று அழைக்கப்படுகிறார். இவருக்கு பசுபதிநாதர், பசுபதீஸ்வரர் என்ற வேறுப் பெயர்களும் உள்ளன. தாயார் உலகநாயகி சுகுந்த குந்தளாம்பிகை, மங்களாம்பிகை என்ற பெயர்கலால் அழைக்கப்படுகிறார். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 15வது சிவத்தலமாகும்.
அமைவிடம்
தஞ்சாவூர் வட்டத்தில், தஞ்சாவூர் மாவட்டத்தில், தஞ்சாவூருக்கு வட மேற்கே 9 கி.மீ. தூரத்தில் திட்டை அல்லது தென்குடித்திட்டை என அழைக்கப்படும் கிராமத்தில் இந்த கோயில் அமைந்துள்ளது.
தொன்நம்பிக்கை (ஐதிகம்)
திட்டை எனும் சொல் மேடு எனவும் பொருள்ப்படும். பிரளய காலத்தில் இவ்வுலகம் நீரால் சூழப்பட்டபோது திட்டை மற்றும் சீர்காழி ஆகிய சிவதலங்கள் பாதிக்கப்படவில்லை. உலகப் பிரளய காலத்தில் இப்பகுதிகள் திட்டாகத் தோன்றியபடியால் சீர்காழியை வட திட்டை எனவும் வசிஷ்டேஸ்வரர் கோயில் பகுதியை தென் திட்டை அல்லது தென்குடித்திட்டை எனவும் அழைக்கலானார்கள். இறைவன் சுயமாக வெளிப்பட்டு அருள் புரிந்தார் என்பது தொன்நம்பிக்கை (ஐதிகம்).
கோவில் அமைப்பு
இக்கோவிலின் நான்கு மூலைகளிலும் நான்கு லிங்கங்கள் பிரதிஷ்டை செய்யப்பட்டுள்ளன. மூலவர் வசிஷ்டேஸ்வரர் ஐந்தாவதுவாக சுயம்பு லிங்கமாக காணப்படுகின்றார். முதல் பிரகாரமாக மூலவர் வசிஷ்டேஸ்வரர் கோவில் கிழக்கே நோக்கியபடி அமைந்துள்ளது. இராஜகோபுரம் மூன்று அடுக்குகளாக கட்டப்பட்டுள்ளது. இறைவன் வசிஷ்டேஸ்வரர் சிவலிங்க வடிவில் காணப்படுகின்றார். முன்னால் செப்பினாலான நந்தி மற்றும் பலிபீடம் உள்ளது. கொடிமரம் கருங்கல்லால் செதுகபட்டுள்ளது. இறைவி தெற்கு நோக்கி நின்ற வடிவில் காணப்படுகின்றார் கோவிலின் முன்னால் செப்பால் ஆன நந்தி மற்றும் பலிபீடம் உள்ளது. அம்மன் சந்நிதிக்கு முனபாக மேல் கூரையில் 12 ராசிகளுக்கும் ராசி சக்கரம் சிற்ப வடிவில் அமைக்கப்பட்டுள்ளது. குரு பகவானிற்கு தெற்கு நோக்கி தனி கோயில் அமைக்கப்பட்டுள்ளது ராஜ குருவாக நின்ற நிலையில் அபய ஹஸ்த முத்திரையுடன் பக்தர்களுக்கு அருள் புரிகிறார். தீர்த்தம் இக்கோவிலின் முன்புறம் உள்ளது. சனி பகவானுக்கு பரிகாரம் செய்ய உகந்த கோவிலிலாகவும் இது விளங்குகின்றது.
கோயிலின் நிர்வாகம்
தமிழக அரசின் இந்து சமய அறநிலையத்துறையால் இக்கோயிலின் நிர்வாகம் நடைபெறுகிறது. இக்கோவிலில் தினந்தோறும் காலை 7:00 மணி முதல் பகல் 12:30 மணி வரையிலும், மாலை 5:00 மணி முதல் இரவு 8:30 மணி வரையிலும் திறந்திருக்கும்.
திருத்தலப் பாடல்கள்
திருஞானசம்பந்தர் பாடிய பதிகம்
முன்னைநான் மறையவை முறைமுறை குறையொடுந்
தன்னதாள் தொழுதெழ நின்றவன் தன்னிடம்
மன்னுமா காவிரி வந்தடி வருடநற்
ஊறினார் ஓசையுள் ஒன்றினார் ஒன்றிமால்
கூறினார் அமர்தருங் குமரவேள் தாதையூர்
தேறினார் வழிபடுந் தென்குடித் திட்டையே..
2009 அருணாச்சலப் பிரதேச மக்களவை உறுப்பினர்கள்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அருணாச்சலப் பிரதேசம் மாநிலத்திலிருக்கும் 2 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.
தென்குடித்திட்டை வசிட்டேசுவரர் கோயில்
வெளி இணைப்புக்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
2009 அருணாச்சலப் பிரதேச மக்களவை உறுப்பினர்கள்
கட்சி வாரியாக உறுப்பினர்கள்
இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:
இவற்றையும் பார்க்க
பகுப்பு:இந்திய மக்களவை பகுப்பு:அருணாசலப் பிரதேச அரசியல்வாதிகள்
டேவிட் கிராஸ்மன்
டேவிட் கிராஸ்மன் (דויד גרוסמן; பிறப்பு- ஜனவரி 25, 1954) ஓர் இஸ்ரேலிய எழுத்தாளர். இவரது நூல்கள் 30க்கும் மேற்பட்ட மொழிகளில் மொழிபெயர்க்கப்பட்டு, பல பரிசுகளையும் வென்றுள்ளன.
2008ல் வெளிவந்த தனது To the End of the Land நாவலில் இஸ்ரேல்-பாலஸ்தீன பிரச்சனையைப்   பேசியுள்ளார். அந்நூல் வெளியான பிறகு ஒரு சிறுவர் நூலும், சிறுவர்களுக்கான இசை நாடகமொன்றும் பல கவிதைகளும் எழுதியுள்ளார். 2014ல் வெளிவந்த இவரது  Falling Out of Time என்ற நூல் குழந்தைகளது இறப்புக்குப் பிறகான பெற்றோரது துயரத்தைப் பற்றிப் பேசுவதாகும். A Horse Walks Into a Bar என்ற இவரது நாவலுக்காக  2017ல் மேன் புக்கர் இன்டர்நேஷனல் பரிசு இவருக்கும் இவரது உடனுழைப்பாளரும் மொழிபெயர்ப்பாளருமான ஜெஸிகா கோஹனுக்கும் வழங்கப்பட்டது.
வாழ்க்கைக் குறிப்புகள்
இவரது தாயார் மிக்காயெலா கட்டளைப் பாலஸ்தீனத்தில் பிறந்தவர். தந்தை யிட்ஸாக் அவரது ஒன்பதாவது வயதில் விதவைத் தாயுடன் போலந்திலிருந்து வந்து குடியேறியவர். இவரது தாயாரின் குடும்பம் ஒரு வறிய ஸீயோனிஸக் குடும்பமாகும். கலிலேயாவில் சாலைகள் அமைக்கும் வேலையில் இருந்த இவரது தாய்வழிப் பாட்டனார் தரைவிரிப்புகளை வாங்கி விற்று கூடுதல் வருமானம் ஈட்டி  வந்தார். இவரது தாய்வழிப் பாட்டி ஒரு விரல் ஒப்பனைக் கலைஞர். தனது பிறப்பிடத்திலிருந்து எப்போதும் வெளியிடங்களுக்குச் சென்றிராத இவரது தந்தைவழிப் பாட்டி போலீஸாரது தொல்லையினால்  போலந்திலிருந்து வெளியேறினார். தனது மகன் மற்றும் மகளுடன் பாலஸ்தீனத்துக்குப் பயணித்த அவர்  பணக்கார வீடுகளில் துப்புரவுப் பணிபுரிந்தார்.
கிராஸ்மனின் தந்தை ஒரு பேருந்து ஓட்டுனர், பின்னர் அவர் ஒரு நூலகராகப் பணிபுரிந்தார். இவரால்தான் "வாசிக்கும் குழந்தை"யான டேவி்ட் இலக்கிய ஆர்வம் பெற்றார், பின்னர் அதையே தனது வாழ்வாகவும் அமைத்துக் கொண்டார். "அவர் எனக்குப் பல நூல்களையும் தந்தார், ஆனால் அதிகமும் அவர் எனக்களித்தது ஷாலம் அலைக்கும் (Sholem Aleichem)" என்கிறார் கிராஸ்மன். உக்ரைனில் பிறந்த அலைக்கும் யிட்டிஸ் மொழியிலெழுதிய மிக முக்கிய எழுத்தாளர்களில் ஒருவர். இருப்பினும்  Fiddler on the Roof என்ற இசை நாடகம் எழுதப்பட ஊக்கமளித்த கதைகளை எழுதியவராகவே அதிகமும் அறியப்படுகிறார். தனது ஒன்பதாவது வயதில் ஷாலம் அலைக்குமின் படைப்புகள் குறித்த தேசிய அளவிலான ஒரு போட்டியில் வெற்றி பொற்றார் கிராஸ்மன். அதனைத் தொடர்ந்து  தேசிய வானொலியில் குழந்தை நடிகராக இருந்தார். தொடர்ந்து ஏறத்தாழ இருபத்தைந்து ஆண்டுகளுக்கு இஸ்ரேல் வானொலியில் (Israel Broadcasting)அவர் பணியாற்றினார்.
1971 ம் ஆண்டு ராணுவ உளவுத்துறையில் சேர்ந்து தனது தேசியப்பணியைத் (national service) தொடங்கினார். இவர் ராணுவத்திலிருந்த போதுதான் 1973ல்   யோம் கிப்பூர் போர் ஆரம்பித்தது, எனினும் இவர் போர்க்களப் பணிகளில் ஈடுபடுத்தப்படவில்லை.
கிராஸ்மன் ஜெருசலத்துக்கு வெளியே உள்ள மெவாஸெரெட் ஸீயோனி் வசிக்கிறார். அவரது மனைவி மிகால் கிராஸ்மன் ஒரு குழந்தை மனவியலாளர். அவர்களுக்கு மூன்று குழந்தைகள், யானதான், ரூத், ஊரி. ஊரி இஸ்ரேல் ராணுவத்தில் பீரங்கி படையதிகாரியாக இருந்தார். 2006ல் இஸ்ரேலுக்கும் ஹிஸ்புல்லாவுக்கும் நடந்த போரில் லெபனானில் கொல்லப்பட்டார். கிராஸ்மன் பின்னர் எழுதிய Falling Out of Time நூலில் ஊரியின் வாழ்வு புகழ்ந்துரைக்கப்பட்டது.
அரசியலும் களச் செயல்பாடும்
கிராஸ்மன் மனதில் பட்டதைச் சொல்லும் இடதுசார்ந்த அமைதிச் செயல்பாட்டாளர். 2006ம் ஆண்டு இஸ்ரேல் ஹிஸ்புல்லா போரில் இஸ்ரேலின் நடவடிக்கைகளை தற்காப்பு என்ற முறையில் ஆதரித்த கிராஸ்மன், 2006 ஆகஸ்ட் 10ம் தேதி  சக இஸ்ரேலிய எழுத்தாளர்களான அமோஸ் ஓஸ் மற்றும் ஏ.பி. யெஹோஷுவாவுடன் சேர்ந்து நடத்திய பத்திரிக்கையாளர்கள் சந்திப்பில்  இஸ்ரேல் போர் நிறுத்தத்துக்கு உடன்பட வேண்டும் என வலியுறுத்தினர். அப்போதுதான் பேச்சுவார்த்தை அடிப்படையிலான தீர்வு ஏற்படுமென்றனர். 'எதிர்த்துப் போரிடும் உரிமை நமக்கிருந்தது. ஆனால் எல்லாம் சிக்கலாகி விட்டன. இப்போது போர் தவிர்த்து வேறு  வழிகளும் இருப்பதாக நம்புகிறேன்' என்றார் கிராஸ்மன்.
இரண்டு நாட்கள் கழித்து 41வது ஆயுதப் படையணியி  ஸ்டாஃப் சார்ஜன்ட் ஆக இருந்த  அவரது 20 வயது மகன் ஊரி, போர் நிறுத்தத்துக்குச் சற்று முன்பாக பீரங்கி வண்டி எதிர்ப்பு ஏவுகணை தாக்கி இறந்தார். தனது மகனின் மரணம் பாலஸ்தீனியர்கள் பற்றிய இஸ்ரேலின் கொள்கைக்கு எதிரான தனது  நிலைப்பாடு மாற்றிவிடவில்லை என விளக்கமளித்தார் கிராஸ்மன். அவரது பத்திரிகை எழுத்தல்லாது கதைகளிலும்கூட அரசியலை எழுதுவதை கிராஸ்மன் கவனமாகத் தவிர்த்து வந்த நிலையில் அவரது மகனின் மரணம் இஸ்ரேல்-பாலஸ்தீனிய போர் குறித்து விரிவாக எழுதத் தூண்டியது. 2008ல் வெளியான அவரது To The End of the Land நாவலில் இது வெளிப்பட்டது.
அவரது மகனின் இறப்புக்குப் பின்னர் இரண்டு மாதங்கள் கழித்து, 1995ல் கொல்லப்பட்ட இட்சாக் ராபினின் நினைவேந்தலுக்காகத் திரண்டிருந்த லட்சம் இசுரேலியர்கள் முன்பு உரையாற்றினார். எஹுத் ஓல்மர்ட்டின் அரசு தனது தலைமைப் பண்பில் தோல்வியுற்று விட்டதாகவும் பாலஸ்தீனர்களுடன் பேசுவதே அப்பிராந்தியத்தில் முன்னேற்றம் ஏற்படுவதற்கான சிறந்த நம்பிக்கை என்றும் அவர் பேசினார். ஆமாம் என் மகனது மரணத்தை எண்ணி நான் துயருறுகிறேன். ஆனால் என் வேதனை என் கோபத்தை விடவும் வலுவானது. என்னுடைய வேதனை இந்த நாட்டையும், இந்த நாட்டுக்காக நீங்களும் (ஓல்மர்ட்) உங்கள் நண்பர்களும் என்ன செய்து கொண்டிருக்கிறீர்கள் என்பதையும் நினைத்துதான்.
போருடன் தனது தனிப்பட்ட தொடர்பு குறித்து கிராஸ்மன் சொன்னது.மக்கள் என்னை இவன் இப்படித்தான் என்றார்கள், இந்த விவரமறியாத இடதுசாரி தனது பிள்ளைகளை ராணுவத்துக்கு அனுப்ப மாட்டான் என்றார்கள். வாழ்க்கை என்னவென்று அவர்களுக்கு தெரிந்திருக்கவில்லை. இஸ்ரேலை ஒருவர் கடுமையாக விமர்சிக்கலாம் அதே நேரம் அவர் அந்நாட்டின் பிரிக்க முடியாத அங்கமாகவும் இருக்கலாம் என்பதை அவர்கள் இப்போது உணரும் கட்டாயம்ஏற்பட்டிருக்குமென நினைக்கிறேன்; இஸ்ரேல் ராணுவத்தில் ஒருதயார்நிலைப் படைவீரனாக இதை நான் சொல்கிறேன்.
2010ல் கிராஸ்மனும் அவரது மனைவியும்,குடும்ப உறுப்பினர்களும் இசுரேல் தனது குடியிருப்புகளை விரிவு படுத்துவதற்கு எதிராக நடந்த போராட்டங்களில் பங்கு கொண்டனர். பாலஸ்தீனர்களது குடியிருப்புப் பகுதிகளை இஸ்ரேல் கைப்பற்றுவதை எதிர்த்து  கிழக்கு ஜெருசலத்திலுள்ள ஷேக் ஜராவில் நடைபெறும் வாராந்திர போராட்டங்களில் கலந்துகொண்டபோது கிராஸ்மன் காவல்துறையினரால் தாக்கப்பட்டார். எப்படி ஒரு புகழ்பெற்ற எழுத்தாளர் இப்படித் தாக்கப்படலாம் என தி கார்டியன் பத்திரிகையின்  நிருபர் கேட்டபோது, "அவர்களுக்கு நான் யாரென்று தெரியுமா என்பது தெரியவில்லை" என்றார்.
மேற்கோள்கள்
பகுப்பு:1954 பிறப்புகள் பகுப்பு:வாழும் நபர்கள் பகுப்பு:பன்னாட்டு புக்கர் பரிசு பெற்றவர்கள்
யோகமுத்ரா
யோகமுத்ரா (yoga mutra) என்பது பத்மாசனத்தை அடிப்படையாகக் கொண்டு செய்யப் படும் ஒரு யோகாசனம்.
பலன்கள்
இந்த ஆசனம் செய்தால், தோள்பட்டை வலிகள் குறையும். ஸ்பாண்டிலைடிஸ் எனப்படும் தோள்பட்டைத் தசைப்பிடிப்புக்கு நல்லதொரு பயிற்சியாக அமையும். பெரும் தொந்தி இருப்பவர்க்குத் தொந்தி குறையும். செரிமான சக்தி ஏற்படும். சர்க்கரை நோய், மூலம், வயிற்றுப் புண், குடலிறக்கம் போன்றவற்றிக்கு இந்த ஆசனம் பலன் தரக்கூடியது. பெண்கள் இதைத் தினமும் செய்து வந்தால் கர்ப்பப் பை நோய்கள் அகலும். அடிவயிறு பெரிதாக இருந்தால் குறைய ஆரம்பிக்கும்.
வெளியிணைப்புகள்
பகுப்பு:யோகக் கலை பகுப்பு:யோக முத்திரைகள்
இலங்கையில் கோல்புறூக் விதந்துரைப்புகள்
கோல்புறூக் ஆணைக்குழுவினர் இலங்கையில் பிரித்தானிய ஆட்சிமுறையின் கீழ் சீர்த்திருத்தங்களை மேற்கொள்ள பிரித்தானிய முடியினால் 1829 இல் இலங்கைக்கு அனுப்பப்பட்டனர்.
உசாத்துணை
பகுப்பு:பிரித்தானிய இலங்கை பகுப்பு:இலங்கை அரசியல்
பெரம்பூர் (சட்டமன்றத் தொகுதி)
பெரம்பூர் சட்டமன்றத் தொகுதி் (Perambur Assembly constituency), இந்தியாவின், தமிழ்நாடு மாநிலத்தில் சென்னை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 12. இது வட சென்னை மக்களவைத் தொகுதியுள் அடங்குகிறது. பெரம்பூர் தொகுதியில் மொத்தம் 3 லட்சத்து 15 ஆயிரத்து 208 வாக்காளர்கள் உள்ளனர். ஆண்கள் 1,55,049 பேரும், பெண்கள் 1,60,088 பேரும், 3-ம் பாலினத்தவர் 71 பேரும் உள்ளனர். இத்தொகுதியில் மூலக்கடை, கொடுங்கையூர், கண்ணதாசன் நகர், மகாகவி பாரதியார் நகர், வியாசர்பாடி, பார்வதி நகர் போன்ற பகுதிகள் இடம் பெற்றுள்ளன. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
இத்தொகுதியில் பட்டியல் சமூகத்தினர் மற்றும் வன்னியர்கள் அதிகம் வசிக்கிறார்கள். மேலும் நாடார், தேவர், நாயுடு, உடையார் மற்றும் பிறரும் குறிப்பிடும் அளவில் உள்ளனர்.
இத்தொகுதியில் டாக்டர் அம்பேத்கர் அரசு கலை அறிவியல் கல்லூரி ஒன்றும் 3 தனியார் கலை அறிவியல் கல்லூரிகளும் செயல்பட்டு வருகின்றன. சிறுதொழில்கள் அடங்கிய சிட்கோவும் இடம்பெற்றுள்ளன.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:சென்னை மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
புரசைவாக்கம் (சட்டமன்றத் தொகுதி)
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள்
மாவிட்டபுரம்
மாவிட்டபுரம் யாழ்ப்பாண மாவட்டத்தில் தெல்லிப்பழை பிரதேச செயலாளர் பிரிவில் அமைந்துள்ள ஒரு ஊராகும். யாழ்ப்பாணம் -காங்கேசன்துறை வீதியில் யாழ்ப்பாண நகரில் இருந்து சுமார் 9 மைல்கள் தொலைவிலும், காங்கேசன்துறையில் இருந்து சுமார் ஒரு மைல் தொலைவிலும் இவ்வூர் உள்ளது. மாவிட்டபுரம், மாவிட்டபுரம் தெற்கு, என இரண்டு கிராம அலுவலர் பிரிவுகளைக் கொண்ட இவ்வூரின் வடக்கு எல்லையில் காங்கேசன்துறையும், மேற்கு எல்லையில் கொல்லங்கலட்டியும், தெற்கு எல்லையில் தெல்லிப்பழையும் கிழக்கில் வீமன்காமமும் உள்ளன.
மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசுவாமி கோவில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன. மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசாமி கோயில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன.
சோழநாட்டு இளவரசி ஒருத்திக்கு குதிரைமுக நோய் எனப்படும் நோய் ஏற்பட்டதாகவும் இது எந்த மருந்துக்கும் குணமாகாததால், யாழ்ப்பாணத்துக்கு வந்து இன்றைய மாவிட்டபுரப் பகுதியில் இருந்த புனித நீர்நிலை ஒன்றில் நீராடிக் குணம் பெற்றதாகவும், அதனால் மகிழ்ச்சியுற்ற இளவரசி அப்பகுதியில் முருகனுக்கு ஒரு கோயில் எழுப்பியதாகவும். இந்நிகழ்வை ஒட்டியே இவ்வூருக்கும் மாவிட்டபுரம் (மா (குதிரை) + விட்ட + புரம்) என்ற பெயர் ஏற்பட்டது என்பதும் யாழ்ப்பாண மக்கள் மத்தியில் நிலவும் ஐதீகம்.
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:யாழ்ப்பாண மாவட்டம்
ஐக்கிய அமீரக தேசிய தினம்
தேசிய தினம் ( National Day) ஒவ்வோர் ஆண்டும் டிசம்பர் 2ம் நாள் ஒருங்கிணைந்த ஏழு எமிரேட்டுகளின் இணப்பு நாளாகும். இதன் முதல் அதிபராக சேக் சயத் பின் சுல்தான் அல் நகியான் தேர்ந்தெடுக்கப்பட்டார். விழா கொண்டாட்டங்களின் போது ஏழு எமிரேட்டுகளிலும் வான வேடிக்கைகள், வாகன அணிவகுப்பு மற்றும் பாரம்பரிய நடனம் போன்றவை நடைபெறுவது சிறப்பு வாய்ந்தவையாகும்.
தொண்டன் (2017 திரைப்படம்)
தொண்டன் (Thondan) என்பது 2017 ஆம் ஆண்டு வெளியான ஒரு இந்தியத் தமிழ் திரைப்படம் ஆகும். இத்திரைப்படத்தை சமுத்திரக்கனி எழுதி இயக்கியுள்ளார். இத்திரைப்படத்தில் சமுத்திரக்கனி முன்னணி கதாபாத்திரத்தில் நடிக்கிறார். அவருடன் விக்ராந்த், சுனைனா, அர்த்தனா பினு மற்றும் கௌரி நாயர் ஆகியோர் முக்கிய கதாபாத்திரங்களில் நடிக்கின்றனர். இத்திரைப்படத்திற்கு ஜஸ்டின் பிரபாகரன் என்பவர் பின்னணி இசை அமைத்துள்ளார். இத்திரைப்படத்தின் தயாரிப்பு டிசம்பர் 2016 இல் தொடங்கப்பட்டு, 2017 ஆம் ஆண்டு மே 26 ஆம் நாள் திரைக்கு வந்தது.
ஐக்கிய அமீரக தேசிய தினம்
மேற்கோள்கள்
பகுப்பு:திசம்பர் சிறப்பு நாட்கள் பகுப்பு:ஐக்கிய அரபு அமீரகம்
தொண்டன் (2017 திரைப்படம்)
கதைக்களம்
நாராயணன் (நமோநாராயணன்) மத்திய அமைச்சர் பாண்டியனாரின் (கு. ஞானசம்பந்தன்) மகன். நாராணனன் பாண்டியனாரின் பெயரைப் பயன்படுத்தி ஊழலில் ஈடுபட்டு பணம் சம்பாதிக்கிறார். பின்னவரால் இவை கண்டும் காணாமலும் விடப்படுகின்றன. ஒரு நாள், நாராயணனின் அறிவுறுத்தலின்படி சில அடியாட்கள் ஒரு மனிதனைப் பட்டப்பகலில் கொல்ல முயற்சிக்கின்றனர். அம்மனிதன் இரத்த வெள்ளத்தில் சாய்கிறான். அச்சம்பவத்தை அருகில் இருந்து பார்த்த ஒருவர் அவசர சிகிச்சை ஊர்திக்கு தகவல் தெரிவிக்கிறார். அந்த அவசர சிகிச்சை ஊர்தியின் ஓட்டுநர் மகா விஷ்ணு (சமுத்திரக்கனி), இரக்க குணம் படைத் மனிதராக இருக்கிறார். இவரது வாகனத்தில் ஏற்றப்பட்ட யாரும் இறந்து விடக்கூடாது என்பதில் உறுதியாக இருக்கிறார். விஷ்ணு அந்த மனிதனை ஒரு மருத்துவமனையில் சேர்த்து காப்பாற்றி விடுகிறார். நாராணன் தனது எதிரியைக் காப்பாற்றிய நாராயணன் மீது சினம் கொள்கிறார். அதற்கு பதிலளிக்கும் விஷ்ணு உயிருக்குப் போராடும் மக்களைக் காப்பாற்றுவது தனது கடமை எனக் கூறுகிறார்.
விஷ்ணுவின் தந்தையாராக வேல ராமமூர்த்தி மற்றும் சகோதரி மகிசாசுரமர்த்தினியாக அர்த்தனா பினு ஆகியோர் நடித்துள்ளனர். விக்கி (விக்ராந்த்) மகிசாசுரமர்த்தினியைப் பின் தொடரும் ஒரு குடிகார, வேலையில்லாத இளைஞராக வருகிறார். இவரும் விஷ்ணுவும் நண்பர்களாக இருக்கிறார்கள். விஷ்ணு விக்கியை சீர்திருத்தி மருத்துவப் பரிசோதனையாளருக்கான படிப்பினில் சேர்ந்து படிக்க இசைவு தெரிவிக்க வைக்கிறார். விஷ்ணுவின் வேண்டுதலை வெற்றிகரமாக நிறைவு செய்து தனது காதலையும் தக்க வைத்துக் கொள்கிறார். தான் பெற்ற கல்வியின் மூலமாக மருத்துவமனையில் சிகிச்சைக்கு வரும் மக்களளுக்கு உதவுகிறார். மகி மற்றும் அவரின் காதலி கௌரி ஆகியோரை நாராயணனின் சகோதரன் சின்னபாண்டி (சௌந்தரராஜா) பின் தொடர்கிறார். ஒரு பேருந்தில் கௌரி அவரை அடித்து விடுகிறார். இதனால், அவமதிக்கப்பட்ட சின்னபாண்டி கௌரியை ஒரு மரக்கட்டையால் தாக்குகிறார். இதனால் ஆத்திரமடைந்த மகியும் அவரது நண்பர்களும் சின்னபாண்டியைத் தாக்குகின்றனர். விஷ்ணு தனது அவசர சிகிச்சை ஊர்தியுடன் அந்த இடத்தை அடைகிறார். வாகன நெருக்கடியைச் சமாளிப்பதற்காக சின்னபாண்டி புறவழிச்சாலையில் சின்னபாண்டியை மருத்துவமனைக்கு எடுத்துச் செல்கிறார். சின்ன பாண்டி தனது காயத்தின் காரணமாக இறக்கிறார். இதற்காக நாராயணன் விஷ்ணுவைக் குற்றம் சாட்டி அவரை பலமாகத் தாக்குகிறார். பொது மக்கள் விஷ்ணுவை நாராயணனிடம் இருந்து காப்பாற்றுகின்றனர். நாராயணன் விஷ்ணுவைக் கொல்ல சபதமெடுக்கிறார்.
விஷ்ணு தனது தந்தையின் இறப்பு, தனது செவித்திறன் இழப்பு மற்றும் தனது மனைவி பாகலாமுகிக்கு(சுனைனா) ஏற்பட்ட குறைப்பிரசவம் ஆகியவற்றால் மனம் பிறழ்ந்து நடக்கிறார். இவற்றால் கவலையடைந்து, நாராயணனை எதிர்கொண்டு தனது அறியாமைக்காக வருந்துகிறார். விஷ்ணு ஒரு சாதாரண மனிதனால் அரசியல் அதிகாரமும் பெரும் சக்தியுமுள்ளவர்களை எதிர்த்து எதுவும் செய்ய இயலாது என்பது என்பதை நம்புகிறார். நாராயணன் காவல் ஆய்வாளர் உத்தமன் மற்றும் இன்னும் மூன்று அரசு அதிகாரிகளுக்கு இலஞ்சம் கொடுத்து தனது கட்டுப்பாட்டில் வைத்துள்ளார். விஷ்ணுவிற்கு காவல் துணை ஆய்வாளர் உதவி செய்கிறார். விஷ்ணு நாராயணனை அழிப்பதற்கும், நீதியை நிலை நாட்டவும் திட்டமிடுகிறார். அவர் நாராயணனின் சொத்து விவரங்கள் அனைத்தையும சேகரிக்கிறார். மேலும் உத்தமன் மற்றும் அரசு அதிகாரிகள் நாராயணனிடம் இலஞ்சம் பெறும் போது எடுக்கப்பட்ட காணொளி ஒன்றை தணிக்கையாளரிடம் இருந்து பெறுகிறார். நாராயணின் தணிக்கையாளரின் மனைவியின் உயிரை முன்னதாக விஷ்ணு காப்பாற்றிய நன்றிக்கடனுக்காக இதை விஷ்ணுவிற்குச் செய்துள்ளார். நாராயணன் பாண்டியனாரின் பெயரினைப் பயன்படுத்தி அதிக அளவிலான பணத்தினைச் சம்பாதித்தது மற்றும் ஊழல் செய்து பல சொத்துகளைச் சேர்த்துள்ளது ஆகியவற்றை அறிகிறார். விஷ்ணு இந்த ஆதாரங்களையெல்லாம் வருமான வரி, ஊழல் தடுப்பு மற்றும் இதர துறைகளுக்கு அனுப்பி வைக்கிறார். விஷ்ணு அந்தக் காணொளியை உத்தமன் மற்றும் இதர அரசு அலுவலர்களின் மனைவிகளுக்கும் அனுப்பி வைக்கிறார். இதன் காரணமாக அவர்கள் தங்கள் குடும்பங்களில் மரியாதையை இழக்கின்றனர். உத்தமனும் மற்ற அலுவலர்களும் நாராயணனுக்கு உதவி செய்வதை நிறுத்திக் கொள்ள முடிவெடுக்கின்றனர்.
வருமான வரித்துறை நாராயணனின் வீட்டினை ஆய்வு செய்து அவரது உடமைகளைக் கைப்பற்றுவதோடு கைதும் செய்கிறது. இந்த நேரத்தில் அவர் தப்பி ஓட முயற்சிக்கிறார். அப்போது ஒரு விபத்தில் சிக்கிக்கொள்கிறார். இந்த நேரத்தில் விஷ்ணு தனது அவசர சிகிச்சை ஊர்தியுடன் சென்று நாராயணனின் உயிரைக் காப்பாற்றுகிறார்.
தயாரிப்பு
2016 ஆம் ஆண்டில், ஜெயம் ரவி உடன் நிமிர்ந்து நில் படத்திற்குப் பிறகு இரண்டாம் முறை இணைந்து தொண்டன் என்ற திரைப்படத்தில் இணையப்போவதாக சமுத்திரக்கனி தெரிவித்தார். இக்கதை சசிக்குமாருக்காக எழுதப்பட்டதாகவும் தெரிவித்தார். அவர் இத்திரைப்படம் 2016 ஆம் ஆண்டு இறுதியில் தொடங்கப்பட உள்ளதாகவும் அல்லரி நரேஷ் ஒரு கதாபாத்திரத்தில் நடிக்க தேர்ந்தெடுக்கப்பட்டதாகவும் தெரிவித்திருந்தார். 2016 மற்றும் 2017 ஆம் ஆண்டுகளில் ஜெயம் இரவிக்கு இருந்த கடும் நேர நெருக்கடியின் காரணமாக இவர்கள் (ஜெயம் ரவி மற்றும் மற்றும் சமுத்திரக்கனி) இணைய முடியாமல் போனது.
டிசம்பர் 2016 இல் இப்படத்தில் நரேஷுக்குப் பதிலாக விக்ராந்த் நடிப்பதாகவும் முக்கிய கதாபாத்திரத்தில் சமுத்திரக்கனியே நடிப்பதாகவும் முடிவானது. இயக்குநர் சுசீந்திரன் படமான வெண்ணிலா கபடிக்குழு 2 மற்றும் இதர படங்களோடு இப்படத்திலும் நடிக்க இருப்பதாக விக்ராந்த் நடித்தார். சமுத்திரக்கனி இத்திரைப்படத்தைப் பற்றி பின்வருமாறு குறிப்பிட்டிருந்தார். எளிய மனிதர்கள், அவர்களது வாழ்க்கையின் வலிகள் மற்றும் சிக்கல்களைப் பற்றியும், பொதுச்சேவையில் இருப்போர் குறைவான ஊதியத்தைப் பெற்றாலும் அவர்களது வாழ்க்கையில் சம்பளத்தையும் மீறி அவர்களது வாழ்க்கையில் ஒரு நிறைவு அவர்களின் சேவையின் மூலம் கிடைக்கிறது என்பதையும் இத்திரைப்படம் பேசுகிறது என்று சமுத்திரக்கனி இத்திரைப்படத்தைப் பற்றிக் குறிப்பிட்டிருந்தார். இத்திரைப்படம் பல்வேறு சமூகப்பிரச்சனைகளை பண மதிப்பு நீக்கம், அரசியலில் ஊழல், விவசாயிகள் தற்கொலை, 2017 சல்லிக்கட்டு ஆதரவு போராட்டங்கள் மற்றும் பெண்களுக்கெதிரான வன்முறை ஆகியவை பற்றியும் பேசும் என்றும் சமுத்திரக்கனி தெரிவித்திருந்தார். டிசம்பர் 2016 இல் இப்படம் தொடங்கிய போது 2012 இல் வெளியான நீர்ப்பறவை திரைப்படத்தில் நடித்த சுனைனாவை ஒப்பந்தம் செய்தார்.
குறிப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சமுத்திரக்கனி இயக்கிய திரைப்படங்கள் பகுப்பு:சமுத்திரக்கனி நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
பெர்சிவல் கோல்ஸ்
பெர்சிவல் கோல்ஸ்  ( Percival Coles , பிறப்பு: மே 2 1865, இறப்பு: பிப்ரவரி 24 1920), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1885-1886 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பெர்சிவல் கோல்ஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1865 பிறப்புகள் பகுப்பு:1920 இறப்புகள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பெரும் துப்புரவாக்கம்
பெரும் துப்புரவாக்கம் (Great Purge) என்பது சோவியத் ஒன்றியப் பொதுவுடைமைக் கட்சியின் மத்திய குழுச் செயலராக முழு அதிகாரம் செலுத்திய ஜோசப் ஸ்டாலின் 1937-1938 ஆண்டுகளில் வன்முறையைக் கையாண்டு அரசியல் எதிரிகளை அடக்கிக் கொன்று தன் அதிகாரத்தை நிலைநிறுத்த கையாண்ட செயலைக் குறிக்கிறது.
பயங்கரவாத நடவடிக்கைகள்
பெரும் துப்புரவாக்கத்தின்போது கீழ்வரும் பயங்கரவாத நடவடிக்கைகள் செயல்படுத்தப்பட்டன:
பெரும் துப்புரவாக்கத்தின் வேறு பெயர்கள்
1937-1938 ஆண்டுகளில் சோவியத் யூனியனில் ஸ்டாலின் ஆட்சியின்போது நிகழ்ந்த ஒடுக்குமுறையை உருசிய வரலாற்றாசிரியர்கள் "யேஷோவ்ச்சீனா" (ежовщина) என்று குறிப்பிடுகின்றனர். அதற்கு "யேஷோவ் ஆட்சி" என்று பொருள். அதாவது, அந்த ஒடுக்குமுறை நடந்த  காலத்தில் சோவியத் இரகசியக் காவல்துறைக்குத் (NKVD) தலைவராக இருந்தவர் நிக்கோலாய் யேஷோவ் ஆவார்.
பெரும் துப்புரவாக்கத்தின் வரலாற்றை நூலாக வடித்த இராபர்ட் காண்குவெஸ்ட் (Robert Conquest) என்பவர் தாம் 1968இல் எழுதி வெளியிட்ட நூலுக்கு "பெரும் பயங்கரம்" (The Great Terror) என்று பெயர் கொடுத்தார். அதிலிருந்து, பெரும் துப்புரவாக்கம் மேலைநாடுகளில் "பெரும் பயங்கரம்" என்று அழைக்கப்படுகிறது.
பிரெஞ்சுப் புரட்சியின் காலம் "பயங்கரத்தின் காலம்" (period of terror) என்று அழைக்கப்பட்டதையும் கருத்தில் கொண்டே மேற்கூறிய "பெரும் பயங்கரம்" என்னும் பெயர் வழங்கப்படலாயிற்று.
வெளி இணைப்புகள்
பகுப்பு:சோவியத் ஒன்றியம் பகுப்பு:உருசியாவின் வரலாறு
இருஸ்தம் ஜல் வக்கில்
இருஸ்தம் ஜல் வக்கில் (ஜூலை 17 1911 - 20 நவம்பர் 1974) ஓர் இதய மருத்துவராவார் மருத்துவத்துறைக்கு இவர் ஆற்றிய பங்களிப்பாக இந்திய அரசு இவருக்கு 1958இல் பத்ம பூஷன் விருது வழங்கி கௌரவித்தது.இவர், ஆல்பர்ட் லஸ்கர் விருது வென்ற முதல் இந்தியராவார்.
1911இல் மும்பையில் பிறந்த வக்கில் இலண்டனில் மருத்துவக் கல்வியை முடித்தார். உயர் இரத்த அழுத்தத்தைக் கட்டுப்படுத்த ரெசர்பைன் என்ற மருந்தைப் பயன்படுத்துவதற்கு இவர் முன்னோடியாக இருந்தார். தென்கிழக்கு ஆசியாவினைச் சார்ந்த சர்பகந்தி என்ற மூலிகைச் செடியிலிருந்து ரெசர்பைன் தயாரிக்கப்படுகிறது. இது பின்னர் மனப்பித்து சிகிச்சைக்கு பயன்படுத்தப்பட்டது.
சென்னைத் திரைப்படக் கல்லூரி
தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் சென்னை அடையாறு பகுதியில் தரமணியில் இயங்கும் திரைப்படப் பயிற்சி நிறுவனம் ஆகும். இந்த நிறுவனத்தில் நடிப்பு, இயக்கும் போன்றவற்றுக்கு பயிற்சி அளிக்கப்பதுடன் ஒளிப்பதிவு, ஒலிப்பதிவு மற்றும் போன்ற பிரிவுகளில் தொழில்நுட்பப் பயிற்சிகள் அளிக்கப்பட்டு தேர்ச்சியடையும் மாணவர்களுக்கு குறிப்பிட்ட பிரிவுகளின் கீழாக திரைப்படத் தொழில்நுட்பப் பட்டயச் சான்றிதழ் (Diploma in Film Technology - D.F.T) அளிக்கப்படுகிறது. எம்ஜிஆர் நினைவாக இதன் பெயர் 2006-இல் எம்ஜிஆர் அரசு திரைப்படம் மற்றும் தொலைக்காட்சி பயிற்சி நிறுவனம் எனப்பெயர் மாற்றம் செய்யப்பட்டது.
மேற்கோள்கள்
பகுப்பு:திரைப்படக் கல்வி பகுப்பு:சென்னையில் உள்ள பல்கலைக்கழகங்களும் கல்லூரிகளும்
நெய்தல் (திணை)
நெய்தல் நிலம் என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். கடலும் கடல் சார்ந்த இடங்களும் நெய்தல் என அழைக்கப்படுகின்றன. "வருணன் மேய பெருமணல் உலகமும்" எனத் தொல்காப்பியம் இதுபற்றிக் கூறுகிறது.
நெய்தல் மலரில் உப்பங்கழிகளில் பூக்கும் உவர்நீர் மலர், நெல்வயலில் பூக்கும் நன்னீர் மலர் என இருவகை உண்டு.
நெய்தல் நிலத்தின் பொழுதுகள்
கார், கூதிர், முன்பனி, பின்பனி, இளவேனில், முதுவேனில் என்னும் பெரும் பொழுதுகளும் வைகறை, எற்பாடு என்னும் சிறுபொழுதும் நெய்தல் நிலத்துக்குரிய பொழுதுகளாகும்.
மேற்கோள்கள்
பகுப்பு:தமிழர் நிலத்திணைகள் பகுப்பு:அகப்பொருள் திணைகள்
குப்பனூர் செல்வவிநாயகர் பெருங்கருணை மாரியம்மன் மற்றும் லட்சுமி நாராயணபெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்வவிநாயகர், பெருங்கருணை மாரியம்மன், இலட்சுமி நாராயணபெருமாள் சன்னதிகளும், குப்பாண்டவர், பொன்னம்மாள் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யோசெப் நிசிபோர் நியெப்சு
(Joseph Nicéphore Niépce - மார்ச் 7, 1765 – யூலை 5, 1833) ஒரு பிரான்சியக் கண்டுபிடிப்பாளர். ஒளிப்படத்தைக் கண்டுபிடித்தவர் என்றவகையிலும், ஒளிப்படவியல் துறையில் முன்னோடி என்ற வகையிலும் இவர் மிகவும் குறிப்பிடத்தக்க ஒருவர். 1820களின் தொடக்கத்தில் உலகின் முதல் சில ஒளிப்படங்களை எடுத்தவர் என்ற வகையிலும் இவர் முக்கியமானவர். இவரது கண்டுபிடிபைப் போலவே இவரும் ஒரு புரட்சியாளர். எனினும், இன்றும் இவர் அதிகம் அறியப்பட்டவராக இல்லை.
வரலாறு
thumb|205px|left| உலகின் மிகப் பழைய ஒளிப்படம். 1825 ஆம் ஆண்டில் நியேப்சுவினால் எடுக்கப்பட்டதாகக் கருதப்படுகிறது. இது ஒரு ஓவியத்தின் படம் ஆகும். thumb|left|205px|நியோப்சுவினால் 1826 ஆம் ஆண்டில் எடுக்கப்பட்ட இன்னொரு படம். இது சாளரத்தினூடாகத் தெரியும் ஒரு காட்சி. இயற்கைக் காட்சியொன்றை உள்ளடக்கிய உலகின் முதல் ஒளிப்படம். யோசெப் நிசிபோர் 1765 ஆம் ஆண்டு மார்ச் மாதம் 7 ஆம் தேதி சாவோன் எட் லொய்ரேயில் உள்ள சாலோன் சர் சாவோன் என்னும் இடத்தில் பிறந்தார். 1825 ஆம் ஆண்டில், ஒரு மனிதனையும் குதிரையொன்றையும் காட்டும் 17 ஆம் நூற்றாண்டைச் சேர்ந்த ஓவியம் ஒன்றை ஒளிப்படமாக எடுத்ததன் மூலம் இவர் ஒளிப்படமொன்றை எடுத்த உலகின் முதலாவது ஆள் ஆனார். இவரது காலத்தில் ஊசித்துளைப் படப்பெட்டியின் அடிப்படையில் அமைந்த "இருட்டறை" (camera obscura) என அழைக்கப்பட்ட ஒரு வகை இருட்டாக்கப்பட்ட அறையில் ஒரு பக்கத்தில் வெளிக் காட்சிகளின் விம்பத்தை விழச் செய்து அதையொட்டிக் கோடுகளை வரைந்து படங்களை உருவாக்கினர். இவ்வாறு படங்களை வரையும்போது யோசெப் நிசிபோரின் கைகள் உறுதியாக இருந்து உதவாததால், விம்பங்களை நிலையாக இருக்குமாறு செய்வதற்கு வேறு ஏதாவது வழி கண்டுபிடிக்க அவர் விரும்பினார்.
2002 ஆம் ஆண்டில் இவர் 1825 ஆம் ஆண்டில் எடுத்ததாகக் கருதப்படும் உலகின் முதல் ஒளிப்படம் கண்டுபிடிக்கப்பட்டது. இது ஒரு ஏலத்தில் 450,000 யூரோக்களுக்கு விற்கப்பட்டது.
பகுப்பு:கண்டுபிடிப்பாளர்கள் பகுப்பு:1765 பிறப்புகள் பகுப்பு:1833 இறப்புகள் பகுப்பு:பிரெஞ்சு அறிவியலாளர்கள் பகுப்பு:பிரெஞ்சு கண்டுபிடிப்பாளர்கள்
இஸ்லாம் (1923 சிற்றிதழ்)
இஸ்லாம் 1923ம் ஆண்டில் இந்தியா, லால்பேட்டையிலிருந்து வெளிவந்த ஒரு மாத இதழாகும். இஸ்லாம் எனும் பெயரில் இலங்கை, இந்தியா,  சிங்கப்பூர், மலேசியா போன்ற நாடுகளில் அவ்வப்போது வெளிவந்துள்ளன.
உள்ளடக்கம்
இவ்விதழில் இசுலாமிய கோட்பாட்டு விளக்கங்கள் தொடர்பான ஆக்கங்களுக்கு முன்னுரிமை வழங்கப்பட்டிருந்தன. இஸ்லாத்தின் அடிப்படைகளான குர்ஆன், நபிகளாரின் சொல், செயல், அங்கீகாரமான ஹதீஸ்கள் போன்றவற்றிற்கான விளக்கங்கள் வழங்கப்பட்டிருந்தன.
பகுப்பு:தமிழ்நாட்டுச் சிற்றிதழ்கள் பகுப்பு:நின்று போன தமிழ் இதழ்கள்
வலசப்பட்டி பெருமாள் கோயில்
வலசப்பட்டி பெருமாள் கோயில் தமிழ்நாட்டில் சிவகங்கை மாவட்டம், வலசப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.
தென்திருப்பேரை ராமலிங்கசாமி கோயில்
தென்திருப்பேரை ராமலிங்கசாமி கோயில் தமிழ்நாட்டில் தூத்துக்குடி மாவட்டம், தென்திருப்பேரை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. ஆடி மாதம் தபசு முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வடகம் அல்லது வடம்
வடகம் (Sandige) அல்லது வடம் என்பது ஒரு வறுத்த சிற்றுண்டியாகும். இது இந்திய துணைக்கண்டத்தில் இருந்து உருவானது. கர்நாடகா, ஆந்திரப் பிரதேசம் மற்றும் தமிழ்நாடு ஆகிய மாநிலத்தில் பிரபலமானது. இது சாப்பாட்டுடன் ஒரு துணையாகவும் வழங்கப்படுகிறது.
தயாரிப்பு
முக்கிய மூலப்பொருளின் மூலம் கூழ் தயாரித்து, பெருங்காயம், மிளகாய்த்தூள் மற்றும் உப்பு சேர்த்து மசாலா செய்து வடகம் தயாரிக்கப்படுகிறது. கூழ் ஒரு நெகிழி தாள் அல்லது ஒரு பெரிய துணியில் ஊற்றப்பட்டு இரண்டு நாட்களுக்கு வெயிலில் உலர்த்தப்படுகிறது. அரிசி வடகம், கூழ் வடகம் செய்ய, முக்கியப் பொருட்களைக் கூழில் சேர்த்து உருண்டைகளாக்கி வெயிலில் காயவைக்க வேண்டும். கூழ் வடக அச்சுகள் பயன்படுத்தி இவை தயாரிக்கப்படுகின்றன.
வெயிலில் உலர்த்தப்பட்ட மணல் ஆண்டு முழுவதும் பயன்படுத்தி சேமிக்கப்படுகிறது. பரிமாறும் முன் சூடான எண்ணெயில் வறுக்கப்படுகிறது.
வகைகள்
பல்வேறு வகையான வடகம் அவற்றின் முக்கிய பொருட்களுடன் கீழே பட்டியலிடப்பட்டுள்ளன:
வெளி இணைப்புகள்
பகுப்பு:இந்திய உணவுகள்
சங்கத்தமிழில் வட்டத்தின் சுற்றளவும் பரப்பளவும்
வட்டத்தின் சுற்றளவு
"விட்டமோர் ஏழு செய்து சட்டென இரட்டி செயின்
இதன்படி விட்டத்தை வி என எடுத்துக்கொண்டால்,
இதன்படி முறைசெய்தால் (2 * ((11 வி) / 7)= 22/7 * வி. இதுவே தற்போது வழங்கப்பட்டுவரும் வட்டத்தின் சுற்றளவு ஆகும் πD ).
எளிமைப்படுத்துதல்
மேலே காக்கைப்பாடினியார் பாடியது துல்லியமான கணக்குக்குப் பொருந்தும். ஆனால் பொறியியலில் இவற்றை பயன்படுத்த இந்த அளவையும் எளிமையாக்கி கூறுகிறது கணக்கதிகாரம். அப்பாடல்,
இதன்படி,
நடைமுறை
வண்டித்தச்சர்கள் அச்சாணி செய்ய பயன்படுத்தப்படும் அளவையின் படி, விட்டத்தை மூன்றில் அரைக்கால் சேர்த்து அதை விட்டத்தோடு பெருக்கிக் கொள்கின்றனர். (அரைக்கால் = 1/8 = .125)
இதன்படி,
(3 + .125) * வி = 3.125 வி ஆகும்.
இவை அனைத்தையும் ஒப்புநோக்கினால் துல்லியக் கணக்கிற்கும் நடைமுறை கணக்கிற்கும் தமிழர் பாகுபடுத்தி கணக்கியல் தந்ததனை அறிந்து கொள்ளலாம்.
பரப்பளவு
"வட்டத்தரை கொண்டு விட்டத்தரை தாக்க
இதன்படி,
பகுப்பு:தமிழர் கணக்கியல்
ஜய ஜய ஜய ஜய ஹே (திரைப்படம்)
ஜய ஜய ஜய ஜய ஹே (Jaya Jaya Jaya Jaya Hey) 2022 ஆம் ஆண்டு வெளிவந்த மலையாளத் திரைப்படம் விப்பின் தாஸ் இயக்க, நடிகர்கள் பசில் யோசப், தர்சனா ராஜேந்திரன் இருவரும் முக்கிய பாத்திரங்களில் நடித்துள்ளனர். திரையரங்குகளில் இத்திரைப்படம் அக்டோபர் 28, 2022 இல் வெளியானது. குழந்தைகள் வளர்ப்பில் கடைபிடிக்கப்படும் பாலினப் பாகுபாட்டை நகைச்சுவையுடன் சுட்டிக்காட்டும் இத்திரைப்படம் மக்களிடமும் விமர்சகர்களிடமும் நல்ல வரவேற்பைப் பெற்றது.
இத்திரைப்படத்தின் எண்ணிம உரிமைகளை டிஸ்னி ஹாட் ஸ்டாரும் தொலைக்காட்சிக்களுக்கான உரிமையை ஏசியாநெட்டும் வாங்கியுள்ளன. ₹5 கோடி செலவில் தயாரிக்கப்பட்ட இப்படம் வெளியான 25 நாட்களில் ₹40 கோடிக்கு மேல் வசூலைத் தந்தது.
வெளியிணைப்புகள்
பகுப்பு:2022 மலையாளத் திரைப்படங்கள்
முல்லை (திணை)
முல்லை என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். காடும், காடு சார்ந்த இடங்களும் முல்லை நிலமாகும். செம்மண் பரந்திருத்தலால் முல்லை நிலமானது செம்புலம் எனவும் அழைக்கப்படுகிறது. இந்நிலம் முல்லை மலரைத் தழுவிப் பெயரிடப்பட்டது. " மாயோன் மேய காடுறை உலகமும்" எனத் தொல்காப்பியம் முல்லை பற்றிக் கூறுகிறது.
முல்லை நிலத்தின் பொழுதுகள்
கார் என்னும் பெரும் பொழுதும், மாலை என்னும் சிறுபொழுதும் முல்லை நிலத்திற்குரிய பொழுதுகளாகும்.
இலங்கைக்கான ஐ.நா. நிபுணர் குழு
'''இலங்கைக்கான ஐ.நா. நிபுணர் குழு''' இலங்கையில் நடந்த போரின் இறுதிப்பகுதியில் இடம்பெற்றதாகக் குற்றம்சாட்டப்படும் சர்வதேசமனித உரிமைகள்,மனிதாபிமானச்சட்ட மீறல்கள் என்பவைக்கான பொறுப்புப்பற்றிய விடயங்கள் குறித்து ஐ.நா.செயலாளர் நாயகம் பான்கீ மூன் அவர்களுக்கு ஆலோசனை கூறுவதற்காக அமைக்கப்பட்ட ஆலோசனைக் குழுவாகும். இதற்கு வழங்கப்பட்டுள்ள அதிகாரம் ஆலோசனை வழங்குவது மட்டுமே. அது இலங்கையைக் கட்டுப்படுத்தாது. இந்தக்குழுவினர் இலங்கைக்குள் நுழைவதற்கு இலங்கைஅரசு அனுமதி மறுத்துள்ளது.
வரலாறு
இந்த நிபுணர்குழு முதலில் 2010 யூன் 22இல் நியமிக்கப்பட்டது.அது தனது பணியை 2010 செப்ரெம்பரில் ஆரம்பித்தது.பொதுமக்களிடமிருந்து முறைப்பாடுகள் 2010 ஒக்ரோபர் நடுப்பகுதியில் கோரப்பட்டது.அதற்கான முடிவுத்திகதி 2010 டிசெம்பர் 15 ஆகும்.இக்குழுவிற்கான நான்குமாதப் பதவிக்காலம் 2011 சனவரி நடுப்பகுதியில் முடிவடைகிறது.
குழு உறுப்பினர்கள்
இந்த நிபுணர் குழுவில் யஸ்மின் சூகா, மார்சுகி டருஸ்மன், ஸ்ரிவன் ரற்னர் ஆகியோர் இடம்பெறுகின்றனர். திருமதி சூகா முன்பு தென்னாபிரிக்காவின் உண்மை, நல்லிணக்க ஆணைக்குழுவில் உறுப்பினராகப் பணிபுரிந்தவர். திரு.மார்சுகி இந்தோனேசியக்குடியரசின் சட்டவாளர்நாயகமாக 1999-2001 காலப்பகுதியில் கடமையாற்றியவர். இவர் இந்தோனேசியாவின் தேசிய மனித உரிமை ஆணைக்குழுவின் உறுப்பினராக இருந்தவர், ஐ.நா.வின் இரு உண்மைகாண் செயற்பாட்டிலும் பங்குபற்றியவர்.பேராசிரியர் ஸ்ரிவன் ரற்னர் மிசிகன் பல்கலைக்கழக சட்டப்பள்ளியில் சட்டத்துறைப் பேராசிரியராக இருப்பவர்.
ஆராய்வு எல்லை
அவர்கள் வெளியிட்ட ஊடகஅறிக்கையில் அதன் அதிகார எல்லைகள் பின்வருமாறு குறிப்பிடப்பட்டுள்ளது: "இந்தக்குழுவினர் இலங்கையில் இடம்பெற்றதாகக் குற்றம்சாட்டப்படும் ஏதாவது சட்டமீறல்களின் இயல்புகள், அவற்றின் அளவுகளைக் கவனத்தில்கொண்டு அவற்றிற்கான பொறுப்பைத் தீர்மானிக்கும் வழிமுறைக்கேற்பப் பிரயோகிக்கக்கூடிய சர்வதேசத் தராதரங்கள், ஓப்பீட்டுஅனுபவங்கள் என்பவற்றை ஆராய்வர். இந்தக்குழு செயலாளர்நாயகத்திற்கு ஆலோசனை வழங்குவதற்கானது; அது விசாரணைசெய்யும் அல்லது உண்மைகாண் குழுவல்ல."
முறைப்பாடுகள் சமர்ப்பித்தல்
ஐ.நா. நிபுணர்குழுவினர் எவரிடமிருந்தும் தமது விசாரணைக்குரியதான முறைப்பாடுகளைக் கோரியுள்ளனர்.இதனை மின்னஞ்சல்மூலம் மட்டுமே, 2010 டிசெம்பர் 15ந்திகதிக்கு முன்பாக அனுப்பவேண்டும்.
அறிக்கை
பகுப்பு:இலங்கையில் போர் குற்றங்கள்
ரிச்சர்ட் கிளின்டன்
ரிச்சர்ட் கிளின்டன் (Richard Clinton , பிறப்பு: செப்டம்பர் 1 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 43 முதல்தர துடுப்பாட்டப் போட்டிகளிலும், 19 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2001-2008 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:எஸ்செக்ஸ் துடுப்பாட்டக்காரர்கள்
பேங்காக்
பேங்காக் (Bangkok) தாய்லாந்தின் தலைநகரமும் மிகப்பெரிய நகரமும் ஆகும். இது தாய்லாந்தின் மொழியில், குருங் தேப் மஹா ந கொன் (กรุงเทพมหานคร) என வழங்கப்படுகிறது. இதில் குருங் தேப் என்ற தாய்ச் சொல்லின் பொருள், "தேவதைகளின் நகரம்" என்பதாகும். மத்திய தாய்லாந்தின் சாவோ பிரயா ஆற்றுப் படுகையில் 1568.7 km2 பரப்பளவில் அமைந்துள்ள பேங்காக்கில் 9 மில்லியன் மக்கள் வாழ்கின்றனர். இது தாய்லாந்தின் மக்கள்தொகையில் 12.6 விழுக்காடு ஆகும். பேங்காக் பெருநகர மண்டலம் எனப்படும் சுற்றுப்புறப் பகுதிகளையும் சேர்த்து 14 மில்லியன் மக்கள் வாழ்கின்றனர்.
15ஆம் நூற்றாண்டில் அயூத்தியா இராச்சியத்தில் சிறு வணிகத்துறையாக இருந்த பேங்காக் படிப்படியாக வளர்ச்சியுற்று இரண்டு தலைநகரங்களின் அமைவிடமாக விளங்கியது; 1768இல் தோன்புரி மற்றும் 1782இல் இரத்தனகோசின். பத்தொன்பதாம் நூற்றாண்டில் சயாம் என அழைக்கப்பட்ட தாய்லாந்தின் நவீனப்படுத்துதலின் மையமாக பேங்காக் இருந்தது. அக்காலத்தில் மேற்கத்திய தாக்கம் மிகுந்திருந்தது. இருபதாம் நூற்றாண்டில் வரையற்ற மன்னராட்சி நீக்கப்பட்டு பல புரட்சிகளை சந்தித்த தாய்லாந்தின் அரசியல் போராட்டங்களின் மையமாக பேங்காக் அமைந்திருந்தது. 1960களிலிருந்து 1980கள் வரையிலான காலத்தில் மிக விரைவான வளர்ச்சியை கண்டது. தாய்லாந்தின் அரசியல், பொருளியல், கல்வி, ஊடகம் மற்றும் நவீன சமூகம் ஆகியவற்றில் பேங்காக்கின் தாக்கம் குறிப்பிடத்தக்கதாக உள்ளது.
1980களிலும் 1990களிலும் ஏற்பட்ட ஆசிய பொருளாதார வளர்ச்சியை ஒட்டி பல பன்னாட்டு நிறுவனங்கள் தங்கள் ஆசிய மண்டல தலைமையகங்களை பேங்காக்கில் நிறுவின. இதனால் இந்த மண்டலத்தில் பேங்காக் ஓர் முக்கிய நிதிய, வணிக விசையாக விளங்குகிறது. மேலும் பன்னாட்டுப் போக்குவரத்து மற்றும் நலத்துறை நிறுவனங்களின் அச்சுமையமாகவும் விளங்குகிறது. கலை, கவின்கலை, மனமகிழ் நிகழ்வுகளுக்கான மண்டல மையமாகவும் உருவெடுத்து வருகிறது. இங்குள்ள பரபரப்பான சாலை வாழ்க்கையும் பண்பாட்டுச் சுவடுகளும் பரவலாக அறியப்பெற்ற சிவப்பு விளக்கு மாவட்டங்களும் தனிக் கவர்ச்சியைக் கொடுத்துள்ளது. வரலாற்றுச் சிறப்புமிக்க மாபெரும் அரண்மனை, வாட் அருண், வாட் ஃபோ போன்ற புத்தமதக் கோவில்கள் இவற்றிலிருந்து வேறுபட்ட ஆவலைத் தூண்டுகின்றன. இவற்றால் பேங்காக் உலகின் மிகக்கூடிய சுற்றுலாப் பயணிகளை உடைய நகரங்களில் ஒன்றாக விளங்குகிறது. மாஸ்டர்கார்டு வெளியிடும் உலகளாவிய வருகைபெறும் நகரங்களின் பட்டியலில் இலண்டன், பாரிசை அடுத்து மூன்றாவதாக குறிப்பிடப்பட்டுள்ளது. மேலும் சுற்றுலாக் குறித்த உலகளாவியத் துறையிதழ் ஒன்றில் தொடர்ந்து மூன்று ஆண்டுகளாக உலகின் சிறந்த நகரமாக பெயரிடப்பட்டுள்ளது.
இன்று, தெற்கிழக்காசியாவில், மிக முக்கியமான வர்த்தக மையமாக பேங்காக் விளங்குவதோடு, பல சுற்றுலாப் பயணிகளையும் கவர்ந்துள்ள பயண நுழைவாயிலாகவும் விளங்குகின்றது. இங்கு மிகவும் உயர்ந்த செலவில் அலங்கரிப்பட்டுள்ள 400 புத்தர் கோயில்கள் காணப்படுவதோடு, ஆசியாவிலேயே மிகப் பெரியளவான விற்பனை வளாகங்களும் காணப்படுகின்றன. அத்தோடு இங்கு ஆறு பல்கலைக்கழகங்கள் இருக்கின்றன. இங்கு காணப்படும் எண்ணிலடங்கா கால்வாய்களினால், மிதக்கும் சந்தைகள் பலதையும் உருவாக்கின்ற தளமாகவிருக்கிறது. இதனால், பேங்காக், "கிழக்கின் வெனிசு" என்று வழங்கப்படுவதுமுண்டு.
போதிய நகரமைப்பு திட்டமிடல் மற்றும் கட்டுப்பாடு இல்லாது விரைவான வளர்ந்துள்ள பேங்காக் சரியான கட்டமைப்பு அமைப்புகள் இன்றி  அமைந்துள்ளது. போதிய சாலைகள் இல்லாததாலும் மிகுதியான தனியார் ஊர்திகள் பயன்பாட்டினாலும் எப்போதும் போக்குவரத்து நெருக்கடி ஏற்படுகிறது. தாய் விரைவுவழி அமைப்பு அமைக்கப்பட்டபோதும் இச்சிக்கல் இன்றும் தீரவில்லை. 1990களில் இதனால் மிகுந்த காற்று மாசடைதல் உண்டானது. இதற்கு தீர்வாக நான்கு விரைவுத் தொடருந்து வழிகள் அமைக்கப்பட்டு இயக்கத்தில் உள்ளன; மேலும் பல வழிகள் கட்டமைக்கப்பட்டும் திட்டமிடப்பட்டும் வருகின்றன.
பெயர்
thumb|left|பேங்காக் நகராட்சியில் தாய் எழுத்துருக்களில் முழுமையாக குருங் தேப் மஹாந …